De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 10 d'octobre de 2017, a aprovat era version en occitan, en varietat aranesa, dera Lei 21/2017, deth 20 de seteme, dera Agéncia Catalana d'Emparament Sociau, aprovada peth Plen deth Parlament ena session aguda eth dia 7 de seteme de 2017 e publicada en Butlletí Oficial del Parlament de Catalunya numèro 511, deth 13 de seteme de 2017, e en Diari Oficial de la Generalitat de Catalunya numèro 7460, deth 22 de seteme de 2017, eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Entà melhorar es condicions de vida, eliminar es situacions d'injustícia sociau e afavorir era inclusion sociau, cau dar responsa as transformacions e es realitats dera societat catalana des deth consens e era cooperacion sociau e politica, en tot abordar es situacions que provòquen eth risc de desegalitats personaus, collectives o territoriaus derivades deth creishement demografic, er envielhiment dera populacion, era diversitat des familhes, es naues borses de praubesa, era discapacitat, era dependéncia, era conjontura economica o es cambiaments en mercat laborau.
Sense un sistèma d'emparament sociau solid e ample dificilament era majoria des persones poderie afrontar individuaument aguestes situacions.
Er ens que se prepause a de poder assumir progressivament aguesta vision integrau der emparament sociau per miei des competéncies que poguen correspóner en cada moment ara Generalitat, sense prejudici de territorializar-ne era gestion per miei des administracions locaus.
Era Agéncia Catalana d'Emparament Sociau se regís per aguesta lei, es disposicions que la despleguen, es estatuts, era legislacion reguladora des entitats que conformen eth sector public dera Generalitat e es normes generaus de dret public.
Era Agéncia Catalana d'Emparament Sociau se regís pes principis següents:
Era Agéncia Catalana d'Emparament Sociau ei integrada pes organs següents:
Eth president dera Agéncia Catalana d'Emparament Sociau ei nomentat peth Parlament entà un periòde de cinc ans d'entre persones damb un ample prestigi en encastre der emparament sociau e ua arreconeishuda onorabilitat, dempús d'auer acreditada era sua trajectòria professionau e era capacitat deuant era comission parlamentària corresponenta.
Corresponen ath president dera Agéncia Catalana d'Emparament Sociau es foncions següentes:
c) Supervisar era activitat dera Agéncia.
Eth Conselh Generau ei integrat pes membres següents:
f) Per mòrt o per incapacitacion o inabilitacion entà exercir un cargue public declarades judiciaument per senténcia fèrma.
g) Complir quinsevolh auta foncion que li correspone d'acòrd damb era normativa en vigor que regule eth regim juridic des organs collegiadi e era normativa de desplegament d'aguesta lei.
Corresponen ath director dera Agéncia Catalana d'Emparament Sociau es foncions següentes:
a) Exercir era direccion ordinària dera Agéncia.
d) Exercir era representacion ordinària dera Agéncia enes encastres judiciau e extrajudiciau.
h) Exercir eth comandament ordinari deth personau e era potestat disciplinària.
e) Es subvencions, es aportacions volontàries e es donacions procedentes de persones o d'entitats publiques o privades.
Cap hons dera Agéncia Catalana d'Emparament Sociau non se pòt destinar a cap fin diferenta des que li siguen atribuïdes en matèria d'emparament sociau.
Eth pressupòst dera Agéncia Catalana d'Emparament Sociau se regís pera normativa reguladora des finances des entitats que conformen eth sector public dera Generalitat e pes leis de pressupòsti.
Es bens adscriti ara Agéncia Catalana d'Emparament Sociau conserven en tot moment era qualificacion juridica originària, e era sua adscripcion eventuau non n'implique ne era transmission deth domeni ne era desafectacion.
Era Agéncia Catalana d'Emparament Sociau a d'establir era comptabilitat e es registres que permeten de conéisher era natura, era titularitat e era destinacion des bens e drets que li siguen pròpris o adscriti, sense prejudici des competéncies des autes ens e organismes.
Eth patrimòni dera Agéncia Catalana d'Emparament Sociau afècte ar exercici des sues foncions a caractèr demaniau coma patrimòni afectat a un servici public, e coma tau gaudís des exempcions tributàries que corresponen as bens d'aguesta natura.
Transparéncia ena formacion, en tot preservar era confidencialitat e era seguretat des donades.
Era Agéncia Catalana d'Emparament Sociau actue damb sosmission ath dret public e se regís per aguesta lei, era normativa de desplegament e es disposicions reguladores des entitats que conformen eth sector public dera Generalitat.
Era Agéncia Catalana d'Emparament Sociau a d'ajustar era activitat contractuau ara normativa reguladora des contractes deth sector public e ara legislacion especifica aplicabla.
Es foncionaris que passen a formar part dera Agéncia Catalana d'Emparament Sociau demoren en situacion de servici actiu enes sòns còssos o escales d'origina, damb toti es drets inerenti ad aguesta situacion.
Modificacions e abilitacion pressupostàries
Es precèptes qu'eventuaument compòrten despenes damb cargue as pressupòsti dera Generalitat produsissen efèctes a compdar dera entrada en vigor dera lei de pressupòsti corresponenta ar exercici pressupostari immediatament posterior ara entrada en vigor d'aguesta lei.